That '70s Show

μικρογραφία

Το That '70s Show είναι αμερικανική κωμική τηλεοπτική σειρά που προβλήθηκε πρώτη φορά στις 23 Αυγούστου 1998 στο κανάλι Fox. Η σειρά συνολικά διέθετε 200 επεισόδια και τελείωσε στις 18 Μαίου 2006. Δημιουργοί του ήταν οι Μπόνι Τέρνερ, Τέρυ Τέρνερ και Μαρκ Μπραζίλ και σκηνοθέτης ήταν ο Ντέιβιντ Τρέινερ (ενώ το πιλοτικό επεισόδιο σκηνοθετήθηκε από τον Τέρυ Χιουζ). Σε πρωταγωνιστικό ρόλο οι Τόφερ Γκρέις, Μίλα Κούνις, Άστον Κούτσερ, Ντάνι Μάστερσον, Λόρα Πρέπον, Βίλμερ Βαλντεράμα και Λίζα Ρόμπιν Κέλλυ υποδύονται μία παρέα εφήβων που ζούν στο Ουισκόνσιν της Αμερικής κατά την περίοδο 1976-1979. Η σειρά έλαβε θετική κριτική, καθώς αποτέλεσε την δεύτερη πιο μακροχρόνια παραγωγή του Fox μετά από το "Married... With Children" και δέχθηκε υποψηφιότητες για πολλά βραβεία Emmy Awards. Το τραγούδι τίτλων που χρησιμοποιείται στην σειρά είναι το "In the Street" των Big Star, από την εκτέλεση του Τοντ Γκρίφιν στην πρώτη σεζον και των Cheap Trick στις υπόλοιπες.

Το 1999 έγινε remake της σειράς από το βρετανικό δίκτυο ITV με τον τίτλο "Days Like These", ενώ το 2023 στη πλατφόρμα του Netflix κυκλοφόρησε το sequel της σειράς που περιστρέφεται γύρω από τα παιδιά των πρωταγωνιστών με ονομασία That '90s Show.

 Υπόθεση 
Ο Έρικ Φόρμαν (Τόφερ Γκρέις) είναι ένας κλασσικός έφηβος μαθητής λυκείου που ζεί με τους γονείς του Ρεντ (Κέρντγουντ Σμίθ) και Κίττυ (Ντέμπρα Τζο Ραπ) και την μεγαλύτερη αδερφή του, Λόρι (Λίζα Ρόμπιν Κέλλυ). Μαζί με τους φίλους του, τον επαναστατικό Χάιντ (Ντάνι Μάστερσον), τον ελαφρόμυαλο Κέλσο (Άστον Κούτσερ), τον ντροπαλό Φεζ (Βίλμερ Βαλντεράμα), την ματαιόδοξη Τζάκι (Μίλα Κούνις) και την δυναμική κοπέλα του Ντόνα (Λόρα Πρέπον), η σειρά δείχνει τον Έρικ να περνάει ατελείωτες κωμικές, εφηβικές περιπέτειες που συνάδουν με την περίοδο των 70s στην Αμερική και σατηρίζουν γεγονότα της ποπ κουλτούρας της εποχής.

 Ηθοποιοί και χαρακτήρες 

 Επεισόδια 
+ΣεζόνΕπεισόδιαΠρώτο επεισόδιοΤελευταίο επεισόδιο12523 Αυγούστου 199826 Ιουλίου 199922628 Σεπτεμβρίου 199922 Μαίου 20003253 Οκτωβρίου 200022 Μαίου 200142725 Σεπτεμβρίου 200121 Μαίου 200252517 Σεπτεμβρίου 200214 Μαίου 200362529 Οκτωβρίου 200319 Μαίου 20047258 Σεπτεβρίου 200418 Μαίου 20058222 Νοεβρίου 200518 Μαίου 2006

 Παραπομπές 

 "That '70s Show", Wikipedia (στα αγγλικά)
 "The Untold Truth Of That '70s Show's Theme Song", Looper. Δημοσιεύθηκε στις 23 Σεπτεμβρίου 2020.
 "That '70s Show Episode Guide", That'70sCentral, Web Archive.
 "5 '70s Pop Culture Things 'That '70s Show' Got Absolutely Right", Collider. Δημοσιεύθηκε στις 21 Μαίου 2022.
 "‘That ’70s Show’ to return for sequel with original stars, this time in the ’90s", Global News. Δημοσιεύθηκε στις 2 Μαίου 2022.
 "That 70s Show - Emmy Awards, Nominations and Wins", Emmys.
 "Days Like These: The British Remake Of That ‘70s Show Explained", Screenrant. Δημοσιεύθηκε την 1 Οκτωβρίου 2019.

 Εξωτερικοί σύνδεσμοι 

 "That '70s Show" στο IMDb
 "That '90s Show" στο IMDb
 "Married... With Children" στο IMDb
 "Days Like These" στο IMDb

Κατηγορία:Αμερικανικές τηλεοπτικές σειρές